text:
държава
 Официално наименование на заверяващия орган:
 Име на неговия представител:
 Заемана длъжност (звание/ранг):
 Досие No:
 Адрес:
 Телефонен номер: Факс (код на държавата) (код на областта/града)
 Факс: Факс (код на държавата) (код на областта/града)
 Електронна поща:
 Езици, на които е възможно да се осъществи връзка с компетентния орган:
 РАЗДЕЛ Н: Централен орган
 Моля, посочете централния орган, отговорен за административното предаване и получаване на формуляра за
 искане за конфискация в запитващата държава:
 Официално наименование на централния орган:
 Име на неговия представител:
 Заемана длъжност (звание/ранг):
 Досие No:
 1181
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Адрес:
 Телефонен номер: Факс (код на държавата) (код на областта/града)
 Факс: Факс (код на държавата) (код на областта/града)
 Електронна поща:
 Езици, на които е възможно да се осъществи връзка с компетентния орган:
 РАЗДЕЛ О: За повече информация
 1. Моля, посочете дали основното звено за контакт в запитващата държава следва да бъде:
 издаващият орган
 компетентният орган
 централният орган
 2. Ако са различни от горепосочените, моля, посочете координатите за връзка на лицата за контакт за
 допълнителна информация във връзка с настоящото искане за конфискация:
 Име/Длъжност/Организация:
 Адрес:
 Адрес на електронна поща/Телефон:
 РАЗДЕЛ П Приложения
 Оригиналът или надлежно завереното копие на решението за конфискация трябва да бъдат предоставени с
 формуляр за искане за конфискация.
 1182
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 ПРИЛОЖЕНИЕ UNPRO-1: ИЗПЪЛНЕНИЕ НА ФИНАНСОВИТЕ УСЛОВИЯ
 1. Комисията съобщава на Обединеното кралство във възможно най-кратък срок и най-
 късно на 16 април на финансовата година, следната информация за всяка програма или
 дейност на Съюза или част от тях, в които Обединеното кралство участва:
 (a) сумите на бюджетните кредити за поети задължения в бюджета на Съюза, окончателно
 приети за въпросната година за бюджетните редове, покриващи участието на
 Обединеното кралство в съответствие с Протокол I [Програми и дейности, в които
 Обединеното кралство участва] към настоящото споразумение, и, ако е приложимо,
 размера на външните целеви бюджетни кредити, която не произтича от други донори по
 тези бюджетни редове;
 (b) размера на таксата за участие, посочена в член UNPRO.2.1 [Финансови условия],
 параграф 4 от настоящото споразумение;
 (c) от година N+1 от изпълнението на програма, включена в протокола, посочен в член
 UNPRO.1.3 [Установяване на участието] от настоящото споразумение, изпълнението на
 бюджетните кредити за поети задължения, съответстващи на бюджетна година N, и
 нивото на освобождаване;
 (d) за програми, за които се прилага член UNPRO.2.2 [Програми, за които се прилага
 автоматичен корекционен механизъм], за частта от програмите, за която подобна
 информация е необходима за изчисляване на автоматичната корекция, равнището на
 поетите задължения в полза на субектите от Обединено кралство, с разбивка според
 съответната година на бюджетните кредити и съответното общо равнище на поетите
 задължения.
 Въз основа на своя проектобюджет Комисията предоставя прогноза за информацията по букви
 а) и б) във възможно най-кратък срок и


text:
най-късно до 1 септември на финансовата година.
 2. Най-късно на 16 април и на 16 юли от всяка финансова година Комисията отправя към
 Обединеното кралство покана за внасяне на средства, която съответства на вноската на
 Обединеното кралство по настоящото споразумение за всяка от програмите, дейностите или
 частите от тях, в които Обединеното кралство участва.
 3. Обединеното кралство плаща сумата, посочена в поканата за внасяне на средства, най-
 късно 60 дни след отправянето на тази покана. Обединеното кралство може да извършва
 отделни плащания за всяка програма и дейност.
 4. Чрез дерогация от параграфи 2 и 3, за 2021 година, в която е сключен протоколът,
 посочен в член UNPRO.1.3 [Установяване на участието] от настоящото споразумение,
 Комисията отправя покана за внасяне на средства най-късно на 16 април 2021 г., ако
 протоколът е подписан на или преди 31 март 2021 г., или най-късно на 16-то число на месеца,
 следващ месеца, през който е подписан протоколът, ако той е подписан преди 31 март 2021 г.
 Ако тази покана за плащане на средства е отправена след 16 юли на въпросната година, за
 тази година се изпраща само една покана за плащане на средства. Обединеното кралство
 плаща сумата, посочена в поканата за плащане на средства, не по-късно от 60 дни след
 издаването на поканата. Обединеното кралство може да извършва отделни плащания за всяка
 програма и дейност.
 1183
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 5. Поканата за внасяне на средства за дадена година има стойността, определена като се
 раздели годишната сума, изчислена в изпълнение на член UNPRO.2.1 [Финансови условия] от
 настоящото споразумение, включително евентуалните корекции по член UNPRO.2.1
 [Финансови условия], параграф 8, по член UNPRO.2.2 [Програми, за които се прилага
 автоматичен корекционен механизъм] от настоящото споразумение, или по член UNPRO.2.3
 [Финансиране по програми, изпълнявани чрез финансови инструменти или бюджетни
 гаранции] от настоящото споразумение, на броя на поканите за внасяне на средства за тази
 година съгласно параграфи 2 и 4 от настоящото приложение.
 6. Чрез дерогация от параграф 5 във връзка с приноса към „Хоризонт Европа“ за
 Многогодишната финансова рамка за периода 2021—2027 г. поканата за внасяне на средства
 за дадена година N има стойността, определена чрез разделяне на:
 (a) изчислената годишна сума
 i. като се прилага следният график за плащания, ако година N е:
 -2021: 50 % се изплащат през 2021 г., 50 % се изплащат през 2026 г.
 -2022: 50 % се изплащат през 2022 г., 50 % се изплащат през 2027 г.
 ii. въз основа на сумата, получена в резултат на прилагането на член UNPRO.2.1
 [Финансови условия] и член UNPRO.2.2 [Програми, за които се прилага
 автоматичен корекционен механизъм] от настоящото споразумение, включително
 евентуалните корекции по член UNPRO.2.1 [Финансови условия], параграф 8, или
 по член UNPRO.2.2 [Програми, за които се прилага автоматичен корекционен
 механизъм] от настоящото споразумение, за дадената година N
 (b) на броя на поканите за внасяне на средства за тази година N съгласно параграфи 2 и 4:

type: contracts

jurisdiction: EU


text:
Прилагането на този параграф няма отношение към установяването на изчисляването на
 автоматичната корекция по член UNPRO.2.2 [Програми, за които се прилага автоматичен
 корекционен механизъм] и член UNPRO.3.4 [Преглед на изпълнението].
 Прилагането на този параграф няма отношение към установяването на изчисляването на
 автоматичната корекция по член UNPRO.2.2 [Програми, за които се прилага автоматичен
 корекционен механизъм] и член UNPRO.3.4 [Преглед на изпълнението].
 7. Когато участието на Обединеното кралство бъде прекратено съгласно член UNPRO.3.2
 [Прекратяване на участието на Обединеното кралство в програма на Съюза от страна на
 Европейския съюз] или член UNPRO.3.3. [Прекратяване на участието в програма в случай на
 съществено изменение на програма на Съюза] от настоящото споразумение, всички плащания
 във връзка с периода преди прекратяването да влезе в сила, които са били отложени в
 съответствие с параграф 6 от настоящото приложение, стават дължими. Комисията отправя
 покана за внасяне на средства във връзка с дължимата сума най-късно един месец след
 влизане в сила на прекратяването. Обединеното кралство плаща тази дължима сума в срок от
 60 дни от отправянето на поканата за внасяне на средства.
 1184
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 8. Регламент (ЕС, Евратом) 2018/1046 на Европейския парламент и на Съвета
 („Финансовият регламент“)158, приложим за общия бюджет на Европейския съюз, се прилага
 за управлението на бюджетните кредити.
 9. При липса на плащане от страна на Обединеното кралство до крайната дата, Комисията
 изпраща официално напомняне.
 Всяко забавяне на плащането на вноската води до плащане от страна на Обединеното
 кралство на лихва за забава върху неизплатената сума, считано от датата на падежа до деня, в
 който неизплатената сума е изплатена изцяло.
 Лихвеният процент за дължими суми, неплатени до падежа, е процентът, прилаган от
 Европейската централна банка за нейните основни операции по рефинансиране, публикуван в
 серия C на Официален вестник на Европейския съюз, в сила на първия ден от месеца, в който
 се пада падежът, или 0 процента — която от двете стойности е по-висока — плюс три и
 половина процентни пункта.
 158
 Регламент (ЕС, Евратом) 2018/1046 на Европейския парламент и на Съвета от 18 юли 2018 г. за
 финансовите правила, приложими за общия бюджет на Съюза, за изменение на регламенти (ЕС) No
 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013,
 (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом)
 No 966/2012 (OВ L 193, 30.7.2018 г., стр. 1).
 1185
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 ПРИЛОЖЕНИЕ INST:ПРОЦЕДУРЕН ПРАВИЛНИК ЗА УРЕЖДАНЕТО НА СПОРОВЕ
 I. Определения
 1. За целите на част шеста, дял I [Уреждане на спорове] от настоящото споразумение и на
 настоящия процедурен правилник, важат следните определения:
 (a) „административен персонал“ — по отношение на арбитър — означава лица, които са


text:
под ръководството и контрола на съответния арбитър, с изключение на помощниците;
 (b) „съветник“ означава лице, ангажирано от една от страните да предоставя консултации
 или да подпомага тази страна във връзка с арбитражното производството;
 (c) „арбитражен съд“ означава съд, създаден съгласно част шеста, дял I [Уреждане на
 спорове], член INST.15 [Създаване на арбитражен съд] от настоящото споразумение;
 (d) „арбитър“ означава член на арбитражния съд;
 (e) „помощник“ означава лице, което в рамките на мандата на определен арбитър и под
 ръководството и контрола на арбитър извършва проучвания или оказва съдействие на
 този арбитър;
 (f) „Страна ищец“ означава всяка страна, която иска създаването на арбитражен съд
 съгласно част шеста, дял I [Уреждане на спорове], член INST.14 [Арбитражна процедура]
 от настоящото споразумение;
 (g) „регистър“ означава външен орган със съответния експертен опит, назначен от страните
 за предоставяне на административна подкрепа за производството;
 (h) „страна ответник“ означава страната, за която се твърди, че е в нарушение на
 обхванатите разпоредби; и
 (i) „представител на една от страните“ означава служител или всяко друго лице, назначено
 от правителствен или държавен орган или от друг публичноправен субект на една от
 страните, който или което представлява тази страна за целите на спор по настоящото
 споразумение или всяко допълващо споразумение.
 II. Уведомления
 2. Всяко искане, известие, писмено становище или друг документ на:
 (a) арбитражния съд се изпраща на двете страни едновременно;
 (b) една от страните, което или който е адресиран или адресирано до арбитражния съд, се
 изпраща едновременно като копие до другата страна; и
 (c) една от страните, което или който е адресиран или адресирано до другата страна, се
 изпраща едновременно като копие до арбитражния съд, по целесъобразност.
 3. Всяко уведомление по точка 2 се изпраща по електронна поща или, ако е уместно, чрез
 друго далекосъобщително средство, което документира изпращането му. Освен ако се докаже
 обратното, това уведомление се счита за предадено в деня на изпращането му.
 1186
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 4. Всички уведомления се адресират съответно до Правната служба на Европейската
 комисия и до юридическия съветник към Министерството на външните работи, въпросите на
 Британската общност и развитието на Обединеното кралство.
 5. Несъществените технически грешки, допуснати в искане, известие, писмено становище
 или друг документ, свързан с производството пред арбитражния съд, могат да бъдат
 поправени с изпращането на нов документ, в който ясно се посочват промените.
 6. Ако последният ден, определен за представянето на документ, е неработен ден за
 институциите на Съюза или за правителството на Обединеното кралство, срокът за
 представяне на документа изтича на първия следващ работен ден.
 III. Назначаване на арбитри
 7. Ако съгласно част шеста, дял I [Уреждане на спорове], член INST.15 (Сформиране на
 арбитражен съд) от настоящото споразумение арбитър се избира чрез жребий,
 съпредседателят на Съвета за партньорство за страна ищец незабавно уведомява
 съпредседателя за страната ответник за датата, часа и мястото на тегленето на жребия.
 Ответникът може, ако реши, да присъства на тегленето на жребия. Във всеки случай


text:
жребият
 се тегли пред присъстващата страна или страни.
 8. Съпредседателят на страната ищец уведомява писмено всяко лице, което е избрано да
 изпълнява функцията на арбитър, за неговото назначение. В рамките на следващите пет дни,
 считано от датата, на която е било уведомено за своето назначение, това лице потвърждава и
 на двете страни готовността си да изпълнява тези функции.
 9. Съпредседателят на Съвета за партньорство на страната ищец избира чрез жребий
 арбитъра или председателя в рамките на пет дни от изтичането на срока, посочен в част шеста,
 дял I [Уреждане на спорове], член INST.15 [Създаване на арбитражен съд], параграф 2 от
 настоящото споразумение, ако някой от подсписъците, посочени в част шеста, дял I [Уреждане
 на спорове], член INST.27 (Списък на арбитрите), параграф 1 от настоящото споразумение:
 (a) не бъде съставен, измежду лицата, които са били официално предложени от едната или
 от двете страни за съставянето на този конкретен подсписък; или
 (b) вече не съдържа поне пет лица, измежду лицата, които остават в този конкретен
 подсписък.
 9a. Страните могат да назначат регистър, който да подпомага организацията и
 провеждането на конкретни процедури за уреждане на спорове въз основа на ad hoc
 договорености или въз основа на договорености, приети от Съвета за партньорство съгласно
 част шеста, дял II [Уреждане на спорове], член INST.34A [Приложения] от настоящото
 споразумение. За тази цел Съветът за партньорство разглежда не по-късно от 180 дни след
 влизането в сила на настоящото споразумение дали има необходимост от изменения на
 настоящия процедурен правилник.
 IV. Организационна среща
 10. Освен ако страните не уговорят друго, в рамките на седем дни след сформирането на
 арбитражния съд страните провеждат съвместна среща с него за определяне на въпросите,
 които страните или арбитражният съд считат за уместни, включително:
 (a) ако не са били определени по-рано, възнаграждението и разноските, платими на
 арбитрите, които във всеки случай са съобразени със стандартите на СТО;
 1187
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 (b) възнагражденията, които се изплащат на сътрудниците; общият размер на
 възнаграждението на помощника или помощниците на всеки арбитър не надвишава
 50 % от възнаграждението на този арбитър;
 (c) графика на производството и
 (d) ad hoc процедурите за защита на поверителната информация.
 Арбитрите и представителите на страните могат да участват в тази среща чрез телефонна или
 видеоконферентна връзка.
 V. Писмени становища
 11. Страната ищец изпраща своето писмено становище не по-късно от 20 дни след датата
 на сформиране на арбитражния съд. Страната ответник представя своето писмено становище
 не по-късно от 20 дни след датата на предаване на писменото становище на страната ищец.
 VI. Функциониране на арбитражния съд
 12. Председателят на арбитражния съд ръководи всички негови заседания. Арбитражният
 съд може да оправомощи своя председател да взема административни и процедурни
 решения.
 13. Освен ако в част шеста, дял I [Уреждане на спорове] от настоящото споразумение или в
 настоящия процедурен правилник е предвидено друго, арбитражният съд може да
 осъществява дейността си по всякакъв начин, включително по телефон,


text:
факс или с компютърна
 връзка.
 14. В разискванията на арбитражния съд могат да участват единствено арбитрите, но
 техните помощници могат да присъстват на разискванията, ако получат разрешение от
 арбитражния съд за това.
 15. Изготвянето на всяко решение или доклад е от изключителната компетентност на
 арбитражния съд и не може да бъде делегирано.
 16. Когато възникне процедурен въпрос, който не е уреден в част шеста, дял I [Уреждане
 на спорове] от настоящото споразумение и приложенията към него, арбитражният съд може,
 след като се консултира със страните, да приеме подходяща процедура, съвместима с
 посочените разпоредби.
 17. Когато арбитражният съд прецени, че е необходимо да се променят сроковете за
 производството, предвидени в част шеста, дял I [Уреждане на спорове] от настоящото
 споразумение, или да се внесат корекции от процедурен или административен характер, след
 като се консултира със страните, той ги информира писмено за мотивите, налагащи промяната
 или корекцията, като посочва съответния срок или необходимата корекция.
 VII. Замяна
 18. Когато една от страните счита, че даден арбитър не изпълнява изискванията по
 приложение INST-X (Кодекс за поведение на арбитрите) и по тази причина следва да бъде
 заменен, страната уведомява другата страна в срок до 15 дни след получаването на
 достатъчни доказателства за предполагаемото неизпълнение от страна на арбитъра на
 изискванията по настоящото приложение.
 1188
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 19. Страните провеждат консултации в 15 дневен срок от уведомлението, посочено в
 правило 18. Те уведомяват арбитъра за твърдението си относно неговия/нейния пропуск и
 могат да поискат от арбитъра да предприеме стъпки за отстраняване на пропуска. Те могат
 също така, ако се споразумеят за това, да отстранят арбитъра и да изберат нов арбитър в
 съответствие с част шеста, дял I [Уреждане на спорове], член INST.15 (Създаване на
 арбитражен съд) от настоящото споразумение.
 20. Ако страните не постигнат съгласие относно необходимостта от замяна на арбитър,
 различен от председателя на арбитражния съд, всяка от страните може да поиска въпросът да
 бъде отнесен до председателя на арбитражния съд, който взема окончателното решение.
 Ако председателят на арбитражния съд реши, че арбитърът не изпълнява изискванията по
 Приложение INST-X (Кодекс за поведение на арбитрите), новият арбитър се избира съгласно
 част шеста, дял I [Уреждане на спорове], член INST.15 (Създаване на арбитражен съд) от
 настоящото споразумение.
 21. Ако страните не постигнат споразумение за необходимостта от смяна на председателя,
 всяка от страните може да поиска въпросът да бъде отнесен до едно от останалите лица от
 подсписъка с председатели, създаден по част шеста, дял I [Уреждане на спорове], член INST.27
 (Списъци на арбитрите) от настоящото споразумение. Името на този член се изтегля чрез
 жребий от съпредседателя на Съвета за партньорство за страната ищец или от представителя
 на председателя. Решението на избраното лице относно необходимостта от замяна на
 председателя е окончателно.
 Ако това лице реши, че председателят не изпълнява изискванията на Приложение INST-X
 (Кодекс за поведение на арбитрите), новият председател се избира съгласно част шеста, дял I


text:
[Уреждане на спорове], член INST.15 (Създаване на арбитражен съд) от настоящото
 споразумение.
 VIII. Заседания на арбитражния съд
 22. Въз основа на графика, определен в съответствие с правило 10, и след като се
 консултира със страните и с другите арбитри, председателят на арбитражния съд уведомява
 страните за датата, часа и мястото на изслушването. Тази информация се предоставя също така
 и на обществеността от страната, на чиято територия се провежда изслушването, освен ако
 заседанието е при закрити врата.
 23. Освен ако страните не уговорят друго, изслушването се провежда в Лондон, когато
 страната жалбоподател е Съюза, и в Брюксел, когато страната ищец е Обединеното кралство.
 Страната ответник поема разходите, произтичащи от логистичното администриране на
 изслушването.
 24. Арбитражният съд може да насрочи допълнителни изслушвания, ако страните се
 договорят за това.
 25. Всички арбитри присъстват от началото до края на изслушването.
 26. Освен ако страните не уговорят друго, на изслушването, независимо дали то се
 провежда при открити или закрити врата, могат да присъстват следните лица:
 (a) представители на страните;
 (b) съветниците;
 (c) помощниците и административният персонал;
 1189
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 (d) устни преводачи, писмени преводачи и протоколисти на арбитражния съд; и
 (e) експерти в съответствие с решението на арбитражния съд съгласно част шеста, дял I
 [Уреждане на спорове], член INST.26 [Получаване на информация], параграф 2 от
 настоящото споразумение.
 27. Най-късно пет дни преди датата на изслушването всяка от страните представя на
 арбитражния съд и на другата страна списък с имената на лицата, които ще пледират от нейно
 име по време на изслушването, както и на другите представители или съветници, които ще
 присъстват на изслушването.
 28. Арбитражният съд провежда изслушването по посочения по-долу начин, като
 осигурява на страната ищец и на страната ответник еднакво процесуално време за доводи и за
 възражения срещу доводите:
 Доводи
 (a) доводи на страната ищец;
 (b) доводи на страната ответник.
 Възражения
 (a) отговор на страната ищец;
 (b) насрещен отговор на страната ответник.
 29. Арбитражният съд може да отправя въпроси към всяка от страните във всеки един
 момент от изслушването.
 30. Арбитражният съд осигурява изготвянето на протокол от всяко заседание и
 изпращането му на страните в разумен срок след заседанието. Страните могат да представят
 коментари по протокола, а арбитражният съд може да вземе под внимание тези коментари.
 31. Всяка една от страните може да представи допълнително писмено становище по всеки
 един от въпросите, повдигнати по време на изслушването, в срок от 10 дни след датата на
 изслушването.
 IX. Писмени въпроси
 32. Арбитражният съд има право във всеки момент на производството да отправя писмено
 въпроси към едната или към двете страни. Всички въпроси, отправени до една от страните, се
 изпращат като копие до другата страна.
 33. Всяка страна предоставя на другата страна копие от своите отговори на въпросите,
 отправени от арбитражния съд. Другата страна има възможност да представи писмени
 бележки по отговорите на тази страна до пет дни след връчването на копието на


text:
тези
 отговори.
 X. Поверителност
 34. Всяка от страните и арбитражният съд третират като поверителна всяка информация,
 предоставена от другата страна на арбитражния съд и определена като такава от тази страна.
 Когато страна представи на арбитражния съд писмено становище, което съдържа поверителна
 1190
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 информация, в срок от 15 дни тази страна представя също така становище, което не съдържа
 поверителната информация и може да бъде оповестено публично.
 35. Разпоредбите на настоящия процедурен правилник не възпрепятстват страните да
 огласяват публично своите собствени позиции, ако при позоваването на информация,
 предоставена от другата страна, не разкриват информация, определена от другата страна като
 поверителна.
 36. Когато становището и доводите на една от страните съдържат поверителна
 информация, арбитражният съд провежда съответните части от заседанието при закрити
 врата. Страните са длъжни да опазват поверителния характер на заседанията на арбитражния
 съд, когато същите се провеждат при закрити врата.
 XI. Контакти ex parte
 37. Арбитражният съд няма право да провежда срещи или да осъществява контакти с една
 от страните в отсъствие на другата страна.
 38. Никой арбитър няма право да обсъжда каквито и да било аспекти на предмета на
 процедурата с едната или с двете страни в отсъствието на другите арбитри.
 XII. Изявления Amicus curiae
 39. Освен ако страните не уговорят друго, до пет дни след датата на съставянето на
 арбитражния съд, същият може да приема непоискани писмени становища от физически лица,
 граждани на едната или другата страна, или от юридически лица, установени на територията
 на едната или другата страна, които са независими от правителствата на страните, при условие
 че тези становища:
 (a) постъпят в арбитражния съд до 10 дни след датата на сформирането на арбитражния
 съд;
 (b) са кратки и в никакъв случай по-дълги от 15 страници, включително приложенията, с
 двойна разредка между редовете;
 (c) са пряко свързани с фактически или юридически въпрос, разглеждан от арбитражния
 съд;
 (d) съдържат описание на лицето, което внася становището, включително националност на
 физическото лице и съответно седалище, предмет на дейност, правен статут, общи цели
 и източник на финансиране на юридическото лице;
 (e) посочват характера на интереса на лицето в производството пред арбитражния съд; и
 (f) са съставени на английски език.
 40. Становищата се предават на страните, за да могат те да представят своите коментари.
 Страните могат да представят своите коментари на арбитражния съд в срок от 10 дни от
 подаването на становищата.
 41. Арбитражният съд изброява в доклада си всички становища, които е получил съгласно
 правило 39. Арбитражният съд не е длъжен да разгледа в своя доклад доводите, приведени в
 1191
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 тези становища, но ако ги разгледа, е длъжен да вземе предвид и всички коментари,
 представени от страните съгласно правило 40.
 XIII. Спешни случаи
 42.


text:
В спешни случаи, посочени в част шеста, дял I [Уреждане на спорове], член INST.19
 [Производства при спешни случаи] от настоящото споразумение, арбитражният съд, след като
 се консултира със страните, адаптира по целесъобразност сроковете, посочени в настоящия
 процедурен правилник. Арбитражният съд уведомява страните за тези изменения.
 XIV. Писмен и устен превод
 43. Езикът на производствата пред арбитражния съд е английският. Докладите и
 решенията на арбитражния съд се постановяват на английски език.
 44. Всяка от страните поема собствените си разходи за превод на всички представени на
 арбитражния съд документи, които не са изготвени на английски език, както и всички разходи,
 свързани с устен превод по време на заседанията, необходим на нейните представители или
 съветници.
 XV. Други процедури
 48. Сроковете, предвидени в настоящия процедурен правилник, се адаптират в
 съответствие със специалните срокове, предвидени за приемането на доклад или решение от
 арбитражния съд в производството, предвидено в част шеста, дял I [Уреждане на спорове],
 член INST.22 (Разумен срок), член INST.23 (Контрол на изпълнението на решението), член
 INST.24 (Временни средства за правна защита) и член INST.25 (Контрол на всяка мярка,
 предприета за изпълнение след приемането на временни средства за правна защита) от
 настоящото споразумение.
 1192
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 ПРИЛОЖЕНИЕ INST: КОДЕКС ЗА ПОВЕДЕНИЕ НА АРБИТРИТЕ
 I. Определения
 1. За целите на настоящия кодекс за поведение се прилагат следните определения:
 (a) „административен персонал“, по отношение на арбитър, означава лицата, които са под
 ръководството и контрола на съответния арбитър, с изключение на помощниците;
 (b) „арбитър“ означава член на арбитражния съд.
 (c) „помощник“ означава лице, което в рамките на мандата на определен арбитър извършва
 проучвания или оказва съдействие на този арбитър при изпълнение на неговите функции;
 и
 (d) „кандидат“ означава лице, чието име фигурира в списъка на арбитрите, посочен в част
 шеста, дял I [Уреждане на спорове], член INST.27 [Списъци на арбитрите] от настоящото
 споразумение, или чието избиране за арбитър се разглежда съгласно част шеста, дял I
 [Уреждане на спорове], член INST.15 [Създаване на арбитражен съд] от настоящото
 споразумение.
 II. Ръководни принципи
 2. За да бъдат гарантирани почтеността и безпристрастността в рамките на механизма за
 уреждане на спорове, всеки кандидат и всеки арбитър е длъжен:
 (a) да се запознае с настоящия кодекс за поведение;
 (b) да бъде независим и безпристрастен;
 (c) да не допуска преки или косвени конфликти на интереси;
 (d) да не допуска нарушения на деонтологичните норми и да не създава впечатления за
 нарушаване на деонтологичните норми или за пристрастност;
 (e) да съблюдава строги норми на поведение и
 (f) да не се влияе от личен интерес, от оказван външен натиск, от съображения от
 политически характер, от обществени недоволства, от лоялност по отношение на една от
 страните или от страх от критики.
 3. Арбитърът няма право пряко или косвено да поема задължения или да приема облаги
 под каквато и да било форма, които по някакъв начин биха възпрепятствали или биха създали
 впечатление за възпрепятстване на надлежното изпълнение


text:
на неговите задължения.
 4. Арбитърът няма право да използва своето положение в арбитражния съд, за да
 обслужва лични или частни интереси. Арбитърът се въздържа от действия, които могат да
 създадат впечатление, че други лица са в състояние да му окажат влияние.
 1193
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 5. Арбитърът не позволява поведението или преценката му да бъдат повлияни от
 настоящи или предишни връзки или отговорности от финансов, търговски, професионален,
 личен или обществен характер.
 6. Арбитърът се въздържа от установяването на каквито и да било връзки или от
 придобиването на всякакви финансови облаги, които биха могли да повлияят на неговата
 безпристрастност или които биха могли логично да създадат впечатление за нарушаване на
 деонтологичните норми или за пристрастност.
 III. Задължения относно разгласяване
 7. Преди да приеме своето назначение като арбитър съгласно част шеста, дял I [Уреждане
 на спорове], член INST.15 [Създаване на арбитражен съд] от настоящото споразумение, всеки
 кандидат, от когото е поискано да изпълнява функцията на арбитър, разгласява наличието на
 интереси, връзки или други обстоятелства, които биха могли да повлияят на неговата
 независимост или безпристрастност, или които биха могли логично да създадат впечатление
 за нарушаване на деонтологичните норми или за пристрастност в производството. За тази цел
 кандидатът е длъжен да полага всички разумни усилия, за да се информира за съществуването
 на такива интереси, връзки и обстоятелства, включително финансови, професионални, трудови
 или семейни интереси.
 8. Задължението за оповестяване по параграф 7 е постоянно и изисква от арбитъра да
 оповестява всички подобни интереси, връзки или обстоятелства, които могат да възникнат на
 един или друг етап от производството.
 9. Възможно най-скоро след като кандидатът или арбитърът узнае обстоятелства,
 отнасящи се до реални или възможни нарушения на настоящия кодекс за поведение, той
 съобщава тези обстоятелства на Съвета за партньорство с цел последващото им разглеждане
 от страните.
 IV. Задължения на арбитрите
 10. След като приеме назначението си, арбитърът трябва да е на разположение да
 изпълнява задълженията си и да изпълнява тези задължения съвестно и своевременно по
 време на цялото производство по справедлив и прилежен начин.
 11. Арбитърът разглежда единствено въпросите, които са повдигнати по време на
 производството и са необходими за вземането на решение, и не може да делегира това
 задължение на друго лице.
 12. Арбитърът предприема всички подходящи мерки, за да гарантира, че неговите
 помощници и административният му персонал познават и изпълняват задълженията, поети от
 арбитрите по силата на части II, III, IV и VI от настоящия кодекс за поведение.
 V. Задължения на бившите арбитри
 13. Бившият арбитър се въздържа от действия, които могат да създадат впечатление за
 проявена пристрастност при изпълнение на задълженията му или за извлечена изгода от
 решението на арбитражния съд.
 1194
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 14. Бившият арбитър изпълнява задълженията, посочени в


text:
част VI от настоящия кодекс за
 поведение.
 VI. Поверителност
 15. Арбитърът никога не разкрива информация за производството, която не е публична,
 или информация, придобита по време на производството, за което е назначен. Арбитърът не
 може при никакви обстоятелства да използва или разкрива тази информация, за да набави
 лична облага за себе си или за други лица, или за да увреди интересите на други лица.
 16. Арбитърът не оповестява решение на арбитражния съд или части от него преди
 неговото публикуване в съответствие с част шеста, дял I [Уреждане на спорове] от настоящото
 споразумение.
 17. Арбитърът никога не разкрива разискванията, провеждани в арбитражния съд, или
 становищата на други арбитри, и не прави изявления относно производството, за което е
 назначен, или относно предмета на спора в производството.
 VII. Разноски
 18. Арбитърът води документация и представя окончателен отчет за времето, отделено на
 производството, и за своите разходи, както и за времето и разходите на своите помощници и
 административен персонал.
 1195
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 ПРОТОКОЛ ОТНОСНО АДМИНИСТРАТИВНОТО СЪТРУДНИЧЕСТВО И БОРБАТА С ИЗМАМИТЕ В
 ОБЛАСТТА НА ДАНЪКА ВЪРХУ ДОБАВЕНАТА СТОЙНОСТ И ЗА ВЗАИМНАТА ПОМОЩ ПРИ
 СЪБИРАНЕ НА ВЗЕМАНИЯ, СВЪРЗАНИ С ДАНЪЦИ И МИТА
 ДЯЛ I: ОБЩИ РАЗПОРЕДБИ
 Член 1: Цел
 Целта на настоящия протокол е да се създаде уредба за административното сътрудничество
 между държавите членки и Обединеното кралство, така че техните органи да си оказват
 взаимна помощ за осигуряване на спазването на законодателството в областта на ДДС и за
 защита на приходите от ДДС, както и при събирането на вземания, свързани с данъци и мита.
 Член 2: Обхват
 1. С настоящия протокол се установяват правила и процедури за сътрудничество:
 (a) за обмен на всякаква информация, която може да бъде от полза за правилното
 определяне на ДДС, за следене за правилното прилагане на ДДС и за борба с измамите с
 ДДС; и
 (b) за събирането на:
 i) вземания, свързани с ДДС, мита и акцизи], събирани от дадена държава или за
 нейна сметка. или от нейните териториални или административни
 подразделения, включително местните органи, или за сметка на Съюза;
 ii) административните наказания, глоби, такси и допълнителни такси във връзка с
 вземанията по подточка i), наложени от административните органи, които са
 компетентни за събирането на съответните данъци или мита или за
 провеждането на административни разследвания във връзка с тях, или
 потвърдени от административните или съдебните органи по искане на
 посочените административни органи; и
 iii) лихвите и разходите във връзка с вземанията по подточки i) и ii).
 2. Настоящият протокол не засяга прилагането на правилата за административно
 сътрудничество и борба с измамите в областта на ДДС и помощта за събиране на вземания
 между държавите членки.
 3. Настоящият протокол не засяга прилагането на разпоредбите за взаимната помощ по
 наказателноправни въпроси.
 Член 3: Определения
 За целите на настоящия протокол се прилагат следните определения:
 (a) „административно разследване“ са всички видове контролни действия, проверки и
 други действия, предприети от държавите при изпълнение на техните


text:
задължения с
 оглед осигуряването на правилното прилагане на законодателството в областта на ДДС;
 1196
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 (b) „запитващ орган“ е централно звено за връзка или отдел за връзка на държава,
 който/което отправя искане по реда на дял III [Помощ при събирането на вземания];
 (c) „автоматичен обмен“ е системно предоставяне на предварително определена
 информация на друга държава без предварително искане;
 (d) „по електронен път“ е използването на електронно оборудване за обработка,
 включително цифрова компресия, и за съхраняване на данни, както и използването на
 проводници, радиопредаване, оптични технологии или други електромагнитни средства;
 (e) „мрежата CCN/CSI“ e общата платформа, която се основава на общата комуникационна
 мрежа (наричана по-нататък CCN) и общия системен интерфейс (наричан по-нататък CSI),
 разработени от Съюза с цел да се осигури предаването на всякакви данни по електронен
 път между компетентните органи в областта на данъчното облагане.
 (f) „централно звено за връзка“ е службата, определена съгласно член 4 [Организация],
 параграф 2, която носи основната отговорност за контактите за прилагането на дял II
 [Административно сътрудничество и борба с измамите в областта на данъка върху
 добавената стойност] или дял III [Помощ при събирането на вземания];
 (g) „компетентен орган“ е органът, определен съгласно член 4 [Организация], параграф 1;
 (h) „компетентно длъжностно лице“ е всяко длъжностно лице, определено съгласно член 4
 [Организация], параграф 4, което може да осъществява пряк обмен на информация по
 реда на дял II [Административно сътрудничество и борба с измамите в областта на
 данъка върху добавената стойност];
 (i) „мита“ означава митата, дължими за стоки, които влизат или напускат митническата
 територия на всяка от страните в съответствие с правилата, установени в митническото
 законодателство на съответните страни;
 (j) „акцизи“ означава тези мита и такси, които са определени като такива съгласно
 националното законодателство на държавата, в която се намира запитващият орган;
 (k) „отдел за връзка“ е всяка служба, различна от централното звено за връзка, определена
 съгласно член 4 [Организация], параграф 3, за да иска или да предоставя взаимна помощ
 по реда на дял II [Административно сътрудничество и борба с измамите в областта на
 данъка върху добавената стойност] или дял III [Помощ при събирането на вземания];
 (l) „лице“ означава всяко лице по смисъла на част втора, дял XVII [ДРУГИ РАЗПОРЕДБИ],
 член OTH.1, буква м) от настоящото споразумение159.
 159 Oт съображения за правна сигурност и по-специално за целите на настоящия протокол се
 уточнява, че терминът „лице” включва всички сдружения на лица, които нямат статут на
 юридически лица, но чието право да извършват правни действия е признато по силата на
 действащото законодателство. Той включва също така всяко друго правно сдружение, независимо от
 неговото естество и форма и без значение дали има правосубектност, което извършва трансакции,
 подлежащи на облагане с ДДС, или има задължение за плащането на вземанията, посочени в член 2
 [Обхват], параграф 1, буква б) от настоящия протокол.
 1197
 ---pagebreak--- Настоящият документ е договорен между Европейския съюз и Обединеното кралство и се предоставя
 само за


text:
информация. От него не могат да произтичат права до датата на прилагането му.
 Номерирането на членовете е неокончателно.
 (m) „запитан орган“ е централното звено за връзка, отделът за връзка или – по отношение на
 сътрудничеството по реда на дял II [Административно сътрудничество и борба с
 измамите в областта на данъка върху добавената стойност] – компетентното длъжностно
 лице, който/което получава искане от запитващ орган;
 (n) и) „запитващ орган“ е централно звено за връзка, отдел за връзка или компетентно
 длъжностно лице, който/което отправя искане за помощ по реда на дял II
 [Административно сътрудничество и борба с измамите в областта на данъка върху
 добавената стойност] от името на компетентен орган;
 (o) „паралелни проверки“ са съгласувани проверки и/или ревизии на данъчните
 задължения на данъчно задължено лице или на две или повече свързани данъчно
 задължени лица, организирани от две или повече държави, които имат общи или
 допълващи се интереси;
 (p) „специализиран комитет“ означава Специализираният търговски комитет по
 административното сътрудничество във връзка с облагането с ДДС и с възстановяването
 на данъци и мита;
 (q) „спонтанен обмен “ е несистемно предоставяне на информация на друга държава, по
 което и да е време и без предварително искане;
 (r) „държава“ означава държава членка или Обединеното кралство, в зависимост от
 контекста;
 (s) „трета страна“ е държава, която не е нито държава членка, нито Обединеното кралство;
 (t) „ДДС“ означава данък върху добавената стойност съгласно Директива 2006/112/ЕО на
 Съвета относно общата система на данъка върху добавената стойност за Съюза и
 означава данък добавена стойност съгласно Закона за данъка върху добавената стойност
 от 1994 г. за Обединеното кралство.
 Член 4: Организация
 1 Всяка държава определя един компетентен орган, който отговаря за прилагането на
 настоящия протокол.
 2. Всяка държава определя:
 (a) едно централно звено за връзка, което носи основната отговорност за прилагането на
 дял II [Административно сътрудничество и борба с измамите в областта на данъка върху
 добавената стойност] от настоящия протокол; и
 (b) едно централно звено за връзка, което носи основната отговорност за прилагането на
 дял III [Помощ при събирането на вземания] от настоящия протокол.
 3. Всеки компетентен орган може да определи пряко или чрез делегиране:
 (a) отдели за връзка, които да обменят пряко информация по реда на дял II
 [Административно сътрудничество и борба с измамите в областта на данъка върху
 добавената стойност] от настоящия протокол;
 1198
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 (b) отдели за връзка, които да искат или да предоставят взаимна помощ по реда на дял III
 [Помощ при събирането на вземания] от настоящия протокол във връзка със
 специфичната си териториална или оперативна компетентност.
 4. Всеки компетентен орган може да определи пряко или чрез делегиране компетентни
 длъжностни лица, които могат пряко да обменят информация въз основа на дял II
 [Административно сътрудничество и борба с измамите в областта на данъка върху добавената
 стойност] от настоящия протокол.
 5. Всяко централно звено за връзка редовно обновява списъците с отделите за връзка и
 компетентните длъжностни лица и


text:
ги предоставя на другите централни звена за връзка.
 6. Когато отдел за връзка или компетентно длъжностно лице изпрати или получи искане
 за помощ по реда на настоящия протокол, той/то уведомява за това своето централно звено за
 връзка.
 7. Когато централно звено за връзка, отдел за връзка или компетентно длъжностно лице
 получи искане за взаимна помощ, налагаща действия извън неговата компетентност, той/то
 незабавно препраща искането на компетентното централно звено за връзка или компетентния
 отдел за връзка и уведомява за това запитващия орган. В този случай срокът по член 8 [Срок за
 предоставяне на информация] започва да тече от деня след препращането на искането за
 помощ до компетентното централно звено за връзка или компетентния отдел за връзка.
 8. В срок от един месец от подписването на настоящото споразумение всяка страна
 уведомява специализирания комитет кой е компетентният ѝ орган за целите на настоящия
 протокол и впоследствие уведомява незабавно за всяка промяна по отношение на този орган.
 специализираният комитет поддържа списъка на компетентните органи актуален.
 Член 5: Споразумение за нивото на услугите
 По процедура, установена от специализирания комитет, се сключва споразумение за нивото на
 услугите, с което се осигурява техническото качество и количество на услугите за работата на
 системите за комуникация и обмен на информация.
 Член 6: Поверителност
 1. Всяка информация, получена от държава съгласно настоящия протокол, се третира като
 поверителна и се защитава по същия начин, както информацията, получена съгласно нейното
 национално законодателство.
 2. Тази информация може да бъде разкрита на лица или органи (включително съдилища
 и административни или надзорни органи), които имат отношение към прилагането на
 законодателството в областта на ДДС и за целите на правилното определяне на ДДС, както и за
 целите на прилагането на принудителни мерки, включително мерки за събиране или
 обезпечителни мерки по отношение на вземанията, посочени в член 2 [Обхват], параграф 1,
 буква б).
 3. Информацията, посочена в параграф 1, може да се използва и за определяне на други
 данъци и за определяне и изпълнение, включително мерки за събиране или обезпечителни
 мерки, по отношение на вземания, свързани със задължителни вноски за социално
 осигуряване. Ако обменяната информация съдържа данни за извършени нарушения на
 1199
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 данъчното законодателство или спомага за доказването им, тя може да се използва и за
 налагане на административни наказания или наказания за извършени престъпления. Само
 лицата или органите, посочени в параграф 2, могат да използват тази информация, и то само за
 посочените в предходните изречения от настоящия параграф цели. Те могат да разкриват
 информацията в публични съдебни производства или в съдебни решения.
 4. Независимо от параграфи 1 и 2 държавата, предоставяща информацията, въз основа на
 мотивирано искане, разрешава използването ѝ за цели, различни от посочените в член 2
 [Обхват], параграф 1, от държавата, получаваща информацията, ако съгласно
 законодателството на държавата, предоставяща информацията, тя може да се ползва за
 подобни цели. Запитаният орган приема или отхвърля искането в срок от един месец.
 5.


text:
Доклади или отчети, декларации и всякакви други документи или заверени копия или
 извлечения от тях, които дадена държава е получила в рамките на помощта, предоставяна по
 настоящия протокол, може да бъдат използвани като доказателство в тази държава на същата
 основа, като сходните документи, предоставени от друг неин орган.
 6. Информацията, предоставена от една държава на друга държава, може да бъде
 предадена от получаващата държава на друга държава, при условие че компетентният орган –
 източник на информацията, е дал предварително разрешение. Държавата – източник на
 информацията, може да се противопостави на това споделяне в срок от десет работни дни от
 датата, на която е получила съобщение за това от държавата, която желае да сподели
 информацията.
 7. Държавите могат да предават на трети страни информация, получена съгласно
 настоящия протокол, при следните условия:
 (a) компетентният орган – източник на информацията, е дал съгласието си за предаването ѝ;
 и
 (b) предаването е позволено съгласно договореностите за помощ между предаващата
 информацията държава и конкретната трета страна.
 8. Когато държава получи информация от трета страна, държавите могат да я обменят,
 доколкото това е позволено съгласно договореностите за помощ с конкретната трета страна.
 9. Всяка държава незабавно уведомява останалите заинтересовани държави за всяко
 нарушение на изискванията за поверителност и за всякакви наказания и корективни действия,
 наложени впоследствие.
 10. Лицата, надлежно оправомощени от органа по акредитиране на сигурността към
 Европейската комисия, могат да имат достъп до тази информация само доколкото това е
 необходимо за обезпечаването, поддръжката и развитието на електронните системи,
 поддържани от Комисията и използвани от държавите за целите на настоящия протокол.
 ДЯЛ II: АДМИНИСТРАТИВНО СЪТРУДНИЧЕСТВО И БОРБА С ИЗМАМИТЕ С ДДС
 Първа глава: Обмен на информация при поискване
 1200
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Член 7: Обмен на информация и административни разследвания
 1. По молба от страна на запитващия орган запитаният орган предоставя информацията,
 посочена в член 2 [Обхват], параграф 1, буква а), включително и тази, свързана със специфичен
 случай или случаи.
 2. С цел предаване на информацията по параграф 1 запитаният орган организира
 провеждането на административно разследване с цел получаване на исканата информация.
 3. Молбата по параграф 1 може да съдържа мотивирано искане за специфично
 административно разследване. Запитаният орган предприема административно разследване в
 консултация със запитващия орган, когато това е необходимо. Ако запитаният орган прецени,
 че не е необходимо административно разследване, той незабавно уведомява запитващия
 орган за причините.
 4. Когато запитаният орган откаже да предприеме административно разследване на
 декларирани суми или суми, които е трябвало да бъдат декларирани от данъчно задължено
 лице, установено в държавата на запитания орган във връзка с доставки на стоки или услуги и
 внос на стоки, които са извършени от това данъчно задължено лице и които са облагаеми в
 държавата на запитващия орган, запитаният орган най-малко предоставя на запитващия орган
 датите и стойността на всички съответни доставки и внос, извършени от данъчно задълженото
 лице в държавата на запитващия орган през предходните две


text:
години, освен ако запитаният
 орган не разполага и не е длъжен да разполага с тази информация съгласно националното
 законодателство.
 5. За получаване на исканата информация или при провеждане на исканото
 административно разследване запитаният орган или органът към когото той се обръща за
 съдействие, действа, както би действал за своя сметка или по искане на друг орган в неговата
 държава.
 6. По молба на запитващия орган запитаният орган му предава необходимата
 информация, която получава или с която разполага, както и резултатите от административните
 разследвания във формата на доклади, отчети или други документи, или заверени копия или
 извадки от тях.
 7. Оригинали на документи се предоставят само ако това не противоречи на действащите
 разпоредби в държавата на запитания орган.
 Член 8: Срок за предоставяне на информация
 1. Запитаният орган предоставя информацията по член 7 във възможно най-кратък срок,
 но не по-късно от 90 дни след датата на получаване на искането. В случаите, когато обаче
 запитаният орган вече разполага с необходимата информация, срокът се намалява до не
 повече от 30 дни.
 2. В определени специални категории случаи запитващият и запитаният орган могат да се
 споразумеят за прилагането на срокове, различни от предвидените в параграф 1.
 3. Когато запитаният орган не е в състояние да отговори на искането в сроковете по
 параграфи 1 и 2, той незабавно уведомява писмено запитващия орган за причините за това и
 посочва срок, в който счита, че ще бъде в състояние да отговори.
 1201
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Втора глава: Обмен на информация без предварително искане
 Член 9: Видове обмен на информация
 Обменът на информация без предварително искане е или спонтанен обмен – по реда на член
 10, или автоматичен обмен – по реда на член 11.
 Член 10: Спонтанен обмен на информация
 Компетентният орган на дадена държава изпраща – без предварително искане – до
 компетентния орган на друга държава информацията по член 2 [Обхват], параграф 1, буква а),
 която не е била изпратена в рамките на автоматичния обмен по член 11 [Автоматичен обмен
 на информация] и за която е осведомен, в следните случаи:
 (a) когато се счита, че данъчното облагане се извършва в друга държава и информацията е
 необходима за ефективността на системата за контрол на тази държава;
 (b) когато държава има основания да счита, че законодателството в областта на ДДС е било
 нарушено или има вероятност да е било нарушено в другата държава;
 (c) когато съществува риск от загуба на приходи от данък в другата държава.
 Член 11: Автоматичен обмен на информация
 1. Категориите информация, които подлежат на автоматичен обмен, се определят от
 специализирания комитет по реда на член 39 [Специализиран търговски комитет по
 административното сътрудничество във връзка с облагането с ДДС и с възстановяването на
 данъци и мита].
 2. Дадена държава може да се въздържи от участие в автоматичния обмен на
 информация по отношение на една или повече от категориите информация по параграф 1,
 когато събирането


text:
на информация за този обмен би изисквало налагането на нови задължения
 на платците на ДДС или би наложило несъразмерна административна тежест на тази държава.
 3. Всяка държава уведомява писмено специализирания комитет за решението си, което е
 взела по силата на предходния параграф.
 Трета глава: Други форми на сътрудничество
 Член 12: Административно уведомяване
 1. По искане на запитващия орган и в съответствие с разпоредбите за уведомяване за
 подобни актове и решения в държавата на запитания орган, запитаният орган уведомява
 адресата за всички актове и решения, изпратени от запитващите органи и свързани с
 прилагането на законодателството в областта на ДДС в държавата на запитващия орган.
 2. Молбите за уведомяване, в които се посочва предметът на акта или решението, които
 да бъдат съобщени, съдържат името, адреса и всяка друга необходима информация за
 идентифициране на адресата.
 1202
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 3. Запитаният орган съобщава незабавно на запитващия орган отговора си на искането за
 уведомяване, и по-специално му съобщава датата на уведомяване на адресата за решението
 или акта.
 Член 13: Присъствие в административни служби и участие в административни разследвания
 1. По споразумение между запитващия и запитания орган и по определения от запитания
 орган ред, запитаният орган може да позволи на длъжностни лица, упълномощени от
 запитващия орган, да присъстват в службите на запитания орган или на всяко друго място,
 където тези органи изпълняват задълженията си, с цел обмен на информацията по член 2
 [Обхват], параграф 1, буква а). Когато исканата информация се съдържа в документи, до които
 длъжностните лица на запитания орган имат достъп, на длъжностните лица на запитващия
 орган се предоставят копия на тези документи при поискване.
 2. По споразумение между запитващия и запитания орган и по определения от запитания
 орган ред, запитаният орган може да позволи на длъжностни лица, упълномощени от
 запитващия орган, да присъстват по време на административните разследвания, провеждани
 на територията на държавата на запитания орган, с цел обмен на информацията по член 2
 [Обхват], параграф 1, буква а). Тези административни разследвания се провеждат
 изключително от длъжностните лица на запитания орган. Длъжностните лица на запитващия
 орган не могат да упражняват правомощията по извършване на проверки, които притежават
 длъжностните лица на запитания орган. Те могат обаче да получат достъп до същите обекти и
 документи, както длъжностните лица на запитания орган, с посредничеството на
 длъжностните лица на запитания орган и единствено за целите на провеждането на
 административното разследване.
 3. По споразумение между запитващите органи и запитания орган и в съответствие с реда
 и условията, определени от последния, длъжностни лица, упълномощени от запитващия
 орган, могат да участват в административните разследвания, провеждани на територията на
 запитаната държава с цел да събират и обменят информацията, посочена в член 2 [Обхват],
 параграф 1, буква а). В такъв случай административните разследвания се провеждат съвместно
 от длъжностните лица на запитващия и запитания орган и под ръководството на запитаната
 държава и при спазване на нейното законодателство. Длъжностните лица от запитващите


text:
органи имат достъп до същите помещения и документи, както длъжностните лица на
 запитания орган, и, в случай че законодателството на запитаната държава го позволява на
 нейните длъжностни лица, могат да разпитват данъчно задължени лица.
 Когато законодателството на запитаната държава го позволява, длъжностните лица на
 запитващите държави упражняват същите права на проверка, както тези, с които се ползват
 длъжностните лица на запитаната държава.
 Правомощията на длъжностните лица на запитващите органи да извършват проверки се
 упражняват единствено с цел провеждане на административното разследване.
 По взаимно съгласие между запитващите органи и запитания орган и съгласно правилата,
 определени от запитания орган, участващите органи могат да изготвят общ доклад от
 проверката.
 4. Длъжностните лица на запитващия орган, които се намират в друга държава в
 съответствие с параграфи 1, 2 и 3, трябва да могат по всяко време да представят
 упълномощаващ ги писмен документ, в който се посочват самоличността и длъжността им.
 1203
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Член 14: Паралелни проверки
 1. Държавите могат да се споразумеят да извършват паралелни проверки, когато считат
 тези проверки за по-ефективни от действията, извършвани само от една държава.
 2. Всяка държава самостоятелно определя данъчно задължените лица, които
 възнамерява да предложи като обект на паралелни проверки. Компетентният орган на тази
 държава уведомява компетентния орган на другата заинтересована държава за случаите,
 предложени за паралелни проверки. Той посочва причините за направения избор, доколкото
 това е възможно, като предоставя информацията, довела до това решение. Той посочва и
 периода, през който следва да се извършат тези проверки.
 3. Компетентният орган, който получи предложението за паралелни проверки,
 потвърждава съгласието си или представя мотивиран отказ пред насрещния орган, по принцип
 в срок от две седмици от получаване на предложението, но най-късно един месец след
 получаването му.
 4. Всеки съответен компетентен орган определя свой представител, който да отговаря за
 надзора и координацията на проверките.
 Четвърта глава: Общи разпоредби
 Член 15: Условия за обмена на информация
 1. Запитаният орган предоставя на запитващия орган информацията по член 2 [Обхват],
 параграф 1, буква а) или извършва административно уведомяване по член 12
 [Административно уведомяване] при следните условия:
 (a) броят и естеството на подадените искания за информация или за административно
 уведомяване от страна на запитващия орган не налагат несъразмерна административна
 тежест за запитания орган; и
 (b) запитващият орган е изчерпал обичайните източници на информация, които би могъл да
 използва при тези обстоятелства, за да получи исканата информация, или мерките, които
 разумно би могъл да предприеме, за да извърши исканото административно
 уведомление, без да излага на риск постигането на желания краен резултат.
 2. С настоящия протокол не се налага задължение за провеждане на разследвания и
 предоставяне на информация по конкретен случай, ако съгласно законодателството или
 административната практика на държавата, която би трябвало да предостави информацията,
 не ѝ е разрешено да провежда такива разследвания или да събира или използва тази
 информация за собствени цели.
 3. Запитаният орган може да откаже да предостави информация, когато запитващият


text:
орган не е в състояние да предостави подобна информация по причини от правен характер.
 Запитаният орган уведомява специализирания комитет за основанията за отказа.
 4. Отказ за предоставяне на информация се допуска, ако това би довело до разкриването
 на търговска, промишлена или служебна тайна, или на търговски процес, или ако
 разкриването ѝ би противоречало на обществения ред.
 1204
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 5. Параграфи 2, 3 и 4 следва в никакъв случай да не бъдат тълкувани като позволяващи на
 запитания орган да откаже да предостави информация само на основание, че информацията
 се държи от банка, друга финансова институция или лице, определено за или действащо в
 качеството си на представител или довереник, или че се отнася до дяловото участие в капитала
 на юридическо лице.
 6. Запитаният орган уведомява запитващия орган за основанията за отказа в отговор на
 молбата за съдействие.
 Член 16: Обратна информация
 Когато компетентен орган предоставя информация по членове 7 [Обмен на информация и
 административни разследвания] или 10 [Спонтанен обмен на информация], той може да
 поиска от получаващия информацията компетентен орган да предостави обратна информация
 в тази връзка. Ако бъде отправено такова искане, получаващият информацията компетентен
 орган, без да нарушава разпоредбите за данъчната тайна и защитата на данните, приложими в
 неговата държава, във възможно най-кратък срок изпраща обратна информация, при условие
 че това не представлява несъразмерна административна тежест за него.
 Член 17: Език
 Исканията за помощ, включително исканията за уведомяване, и приложените към тях
 документи се съставят на език, уговорен между запитания и запитващия орган.
 Член 18: Статистически данни
 1. До 30 юни всяка година страните по Споразумението предават по електронен път на
 специализирания комитет статистически данни за прилагането на настоящия дял.
 2. Съдържанието и форматът на статистическите данни, които се съобщават съгласно
 параграф 1, се определят от специализирания комитет.
 Член 19: Стандартни формуляри и средства за комуникация
 1. Всяка информация, съобщена съгласно членове 7 [Обмен на информация и
 административни разследвания], 10 [Спонтанен обмен на информация], 11 [Автоматичен
 обмен на информация], 12 [Административно уведомяване] и 16 [Обратна информация], и
 статистическите данни съгласно член 18 [Статистически данни] се предоставятт, като се
 използва стандартният формуляр, посочен в член 39 [Специализиран търговски комитет по
 административното сътрудничество във връзка с облагането с ДДС и с възстановяването на
 данъци и мита], параграф 2, буква г), освен в случаите, посочени в член 6 [Поверителност],
 параграфи 7 и 8, или в конкретни случаи, когато съответните компетентни органи сметнат за
 по-подходящи други сигурни средства и са съгласни да използват тези средства.
 2. Стандартните формуляри се предават по електронен път, доколкото е възможно.
 3. Когато искането не е подадено изцяло чрез електронните системи, запитаният орган
 потвърждава по електронен път получаването на искането своевременно и при всички случаи
 в срок от пет работни дни от получаването.
 1205
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат


text:
права до датата на прилагането му.
 Номерирането на членовете е неокончателно.
 4. Когато даден орган е получил искане или информация, които не са предназначени за
 него, той изпраща съобщение на изпращача по електронен път своевременно и при всички
 случаи в срок от пет работни дни от получаването.
 5. До приемането от Специализирания комитет на решенията, посочени в член 39
 [Специализиран търговски комитет по административното сътрудничество във връзка с
 облагането с ДДС и с възстановяването на данъци и мита], параграф 2, компетентните органи
 използват правилата, установени в приложението към настоящия протокол, включително
 стандартните формуляри.
 ДЯЛ ІІІ: ПОМОЩ ПРИ СЪБИРАНЕТО НА ВЗЕМАНИЯ
 Първа глава: Обмен на информация
 Член 20: Искане за информация
 1. По искане на запитващия орган запитаният орган предоставя всяка информация, за
 която се предполага, че е от значение за запитващия орган при събиране на неговите вземания
 по член 2 [Обхват], параграф 1, буква б). Искането за информация включва, когато са налични,
 имената и всички други данни, които са от значение за установяването на самоличността на
 засегнатите лица.
 С цел предоставяне на тази информация запитаният орган урежда провеждането на всички
 административни разследвания, необходими за получаването ѝ.
 2. Запитаният орган не е длъжен да предоставя информация:
 (a) която не би могъл да получи за събирането на подобни вземания от свое име;
 (b) която би довела до разкриване на търговска, промишлена или професионална тайна;
 или
 (c) чието разкриване може да накърни сигурността или е в противоречие с обществения ред
 на държавата на запитания орган.
 3. Параграф 2 при никакви обстоятелства не може да се тълкува като разрешение
 запитаният орган да откаже да предостави информация само защото информацията се държи
 от банка, друга финансова институция или лице, определено за или действащо в качеството си
 на представител или довереник, или защото се отнася до дяловото участие в капитала на
 дадено юридическо лице.
 4. Запитаният орган съобщава на запитващия орган основанията за отказа си в отговор на
 искането за информация.
 Член 21: Обмен на информация без предварително искане
 Когато възстановяването на данъци или такси се отнася до лице, установено или пребиваващо
 в друга държава, държавата, от която трябва да се извърши възстановяването, може да
 уведоми държавата по установяване или пребиваване за предстоящото възстановяване.
 1206
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Член 22: Присъствие в административни служби и участие в административни разследвания
 1. По споразумение между запитващия орган и запитания орган и по определения от
 запитания орган ред, длъжностните лица, упълномощени от запитващия орган, с оглед
 насърчаване на взаимната помощ по настоящия дял, могат:
 (a) да присъстват в службите, където длъжностните лица от запитаната държава изпълняват
 своите задължения;
 (b) да присъстват по време на административните разследвания, провеждани на
 територията на запитаната държава; и
 (c) да подпомагат компетентните длъжностни лица от запитаната държава по време на
 съдебни производства в тази държава.
 2. При условие че това е позволено съгласно приложимото законодателство в запитаната
 държава, в споразумението по параграф 1,


text:
буква б), може да се предвижда, че длъжностни
 лица от запитващия орган могат да разпитват физически лица и да разглеждат досиета.
 3. Длъжностните лица, упълномощени от запитващия орган, които се възползват от
 възможността по параграфи 1 и 2, трябва да могат по всяко време да представят
 упълномощаващ ги писмен документ, в който се посочват самоличността и длъжността им.
 Втора глава: Помощ при уведомяването относно документи
 Член 23: Искане за уведомяване относно някои документи, свързани с вземанията
 1. По искане на запитващия орган запитаният орган уведомява адресата относно всички
 документи, включително съдебни, които са изпратени от държавата на запитващия орган и
 които се отнасят до вземане по член 2 [Обхват], параграф 1, буква б) или до неговото
 събиране.
 Искането за уведомяване се придружава от стандартен формуляр, който съдържа най-малко
 следната информация:
 (a) име/фирма, адрес и други данни, които са от значение за идентифицирането на
 адресата;
 (b) целта на уведомяването и срока, в който следва да се извърши уведомяването;
 (c) описание на приложения документ, както и естеството и размера на съответното
 вземане; и
 (d) наименование, адрес и други данни за връзка относно:
 i) службата, отговорна за приложения документ; и
 ii) ако е различна, службата, в която може да бъде получена по-подробна
 информация относно документа, за който е било извършено уведомяване, или
 относно възможностите за обжалване на задължението за плащане.
 1207
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 2. Запитващият орган подава искане за уведомяване по реда на настоящия член само
 когато не е възможно уведомяването да се извърши в съответствие с разпоредбите, уреждащи
 уведомяването относно съответния документ в неговата държава, или когато това
 уведомяване би довело до несъразмерни затруднения.
 3. Запитаният орган своевременно информира запитващия орган за всяко действие,
 предприето във връзка с неговото искане за уведомяване, и по-специално за датата на
 уведомяване на адресата относно документа.
 Член 24: Средства за уведомяване
 1. Запитаният орган гарантира, че уведомяването в запитаната държава се извършва в
 съответствие с приложимите национални законови и подзаконови разпоредби и
 административни практики.
 2. Параграф 1 не засяга другите форми на уведомяване, извършвани от компетентен
 орган на запитващата държава в съответствие с действащите в тази държава разпоредби.
 Компетентен орган, установен в запитващата държава, може да уведоми лице на територията
 на друга държава относно всеки документ пряко чрез препоръчана поща или по електронен
 път.
 Трета глава: Мерки за събиране на вземания или обезпечителни мерки
 Член 25: Искания за събиране на вземания
 1. По искане на запитващия орган запитаният орган събира вземания, които са предмет
 на инструмент за предприемане на изпълнителни мерки в държавата на запитващия орган.
 2. Веднага щом получи информация от значение по въпроса, довел до отправяне на
 искането за събиране на вземане, запитващият орган я препраща незабавно на запитания
 орган.
 Член 26: Условия за исканията за събиране на вземания
 1. Запитващият орган не може да подаде искане за събиране на вземане, ако и докато
 вземането или инструментът за предприемане на мерки за


text:
неговото изпълнение в държавата
 на запитващия орган се оспорват в нея, с изключение на случаите, когато се прилага член 29
 [Оспорвани вземания и мерки за изпълнение], параграф 4, третата алинея.
 2. Преди запитващият орган да подаде искане за събиране на вземане, се прилагат
 подходящите процедури по събиране на вземания, предвидени в законодателството на
 държавата на запитващия орган, с изключение на следните случаи:
 (a) когато е очевидно, че в тази държава няма активи за събиране или че тези процедури
 няма да доведат до изплащане на значителна сума, а запитващият орган има конкретна
 информация, че съответното лице разполага с активи в държавата на запитания орган;
 (b) когато използването на такива процедури в държавата на запитващия орган би довело
 до несъразмерни затруднения.
 1208
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 Член 27: Инструмент за предприемане на изпълнителни мерки в държавата на запитания
 орган и други придружителни документи
 1. Всяко искане за събиране на вземания се придружава от единен инструмент за
 предприемане на изпълнителни мерки в държавата на запитания орган.
 Единният инструмент за предприемане на изпълнителни мерки отразява основното
 съдържание на първоначалния инструмент за предприемане на изпълнителни мерки в
 държавата на запитващия орган и представлява единствено основание за предприемане на
 мерки за събиране и обезпечителни мерки в държавата на запитания орган. В тази държава не
 е необходим акт за признаване, допълване или заместване.
 Единният инструмент за предприемане на изпълнителни мерки съдържа най-малко следната
 информация:
 (a) информация от значение за идентифицирането на първоначалния инструмент за
 предприемане на изпълнителни мерки, описание на вземането, в т.ч. неговото естество,
 периода, за който се отнася вземането, всички дати от значение за изпълнителното
 производство, размера на вземането и различните му съставни части, като главница,
 натрупани лихви и др.;
 (b) име/фирма и други данни, които са от значение за идентифицирането на длъжника; и
 (c) наименование, адрес и други данни за връзка относно:
 i) службата, отговорна за оценката на вземането: и
 ii) ако е различна, службата, от която може да бъде получена допълнителна
 информация за вземането или за възможностите за оспорване на задължението
 за плащане.
 2. Към искането за събиране на вземане може да се приложат и други свързани с
 вземането документи, издадени от държавата на запитващия орган.
 Член 28: Изпълнение на искането за събиране на вземане
 1. За целите на събирането на вземане в държавата на запитания орган всяко вземане,
 във връзка с което е подадено искане за събиране, се разглежда като вземане на тази
 държава, освен ако в настоящия протокол се предвижда друго. Запитаният орган използва
 правомощията и процедурите, предвидени по силата на законовите, подзаконовите или
 административните разпоредби в тази държава, приложими към неговите вземания, освен
 ако в настоящия протокол не е предвидено друго.
 Държавата на запитания орган не е задължена да предостави на вземанията, чието събиране е
 поискано, привилегиите, които предоставя на сходни вземания, възникващи в тази държава,
 освен ако е договорено друго или в законодателството ѝ е предвидено друго.
 Държавата на


text:
запитания орган събира вземането в своята валута.
 2. Запитаният орган уведомява с дължимата грижа запитващия орган за всяко
 предприето действие по искането за събиране на вземане.
 1209
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 3. Считано от датата на получаване на искането за събиране на вземане, запитаният орган
 начислява лихва за забавено плащане в съответствие със законовите, подзаконовите и
 административните разпоредби, които се прилагат спрямо собствените му вземания.
 4. Запитаният орган може, в случай че приложимите законови, подзаконови или
 административни разпоредби позволяват това, да разреши на длъжника отсрочено или
 разсрочено плащане и може да начисли лихва в тази връзка. Впоследствие той уведомява
 запитващия орган за всяко такова решение.
 5. Без да се засягат разпоредбите на член 35 [Разходи], параграф 1, запитаният орган
 прехвърля на запитващия орган събраните по вземането суми, както и лихвата по параграфи 3
 и 4 от настоящия член.
 Член 29: Оспорвани вземания и мерки за изпълнение
 1. Споровете относно вземането, първоначалния инструмент за предприемане на
 изпълнителни мерки в държавата на запитващия орган или единния инструмент за
 предприемане на изпълнителни мерки в държавата на запитания орган и споровете относно
 валидността на уведомяване, извършено от запитващ орган, са подведомствени на
 компетентните органи на държавата на запитващия орган. Ако по време на процедурата по
 събиране на вземането това вземане, първоначалният инструмент за предприемане на
 изпълнителни мерки в държавата на запитващия орган или единният инструмент за
 предприемане на изпълнителни мерки в държавата на запитания орган се оспорват от
 заинтересована страна, запитаният орган уведомява тази страна, че тя трябва да отнесе спора
 до компетентния орган на държавата на запитващия орган в съответствие с действащото в нея
 законодателство.
 2. Споровете във връзка с изпълнителни мерки, предприети в държавата на запитания
 орган, или във връзка с валидността на уведомяване, извършено от компетентен орган на
 запитаната държава, се отнасят до компетентния орган на тази държава в съответствие с
 нейните законови и подзаконови разпоредби.
 3. При отнасянето на спор, упоменат в параграф 1, запитващият орган уведомява
 запитания орган за това, като посочва елементите на вземането, които не са оспорени.
 4. Веднага след получаване на сведенията по параграф 3, изпратени или от запитващия
 орган, или от заинтересованата страна, запитаният орган спира изпълнителното производство
 по отношение на оспорваната част от вземането в очакване на решение от страна на органа,
 който е компетентен по въпроса, освен ако запитващият орган поиска друго в съответствие с
 третата алинея от настоящия параграф.
 По искане на запитващия орган или ако по друга причина това бъде счетено за необходимо от
 запитания орган, и без да се засягат разпоредбите на член 31 [Искане за обезпечителни
 мерки], запитаният орган може да предприеме обезпечителни мерки, с които да гарантира
 събирането на вземането, доколкото приложимите законови или подзаконови разпоредби
 позволяват подобно действие.
 Запитващият орган има право в съответствие със законовите и подзаконовите разпоредби и
 административните практики, действащи в неговата държава, да поиска от запитания орган
 събирането на оспорено вземане или на


text:
оспорената част от вземане, доколкото съответните
 законови и подзаконови разпоредби и административни практики, действащи в държавата на
 1210
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 запитания орган, позволяват подобно действие. Всяко такова искане трябва да бъде
 мотивирано. Ако резултатът от оспорването се окаже благоприятен за длъжника, запитващият
 орган отговаря за възстановяването на всички събрани суми, както и на евентуално дължимото
 обезщетение, в съответствие с действащото законодателство в държавата на запитания орган.
 Ако държавите на запитващия орган и запитания орган са започнали процедура за постигане
 на взаимно съгласие и резултатът от тази процедура може да окаже влияние върху вземането,
 по отношение на което е подадено искане за помощ, изпълнението на мерките за събиране на
 вземането се спира или преустановява до приключването на тази процедура, освен ако
 случаят е спешен, тъй като е свързан с измама или несъстоятелност. Ако изпълнението на
 мерките за събиране на вземането е спряно или преустановено, се прилага втората алинея.
 Член 30: Изменение или оттегляне на искането за помощ при събирането на вземане
 1. Запитващият орган незабавно уведомява запитания орган за всяко последващо
 изменение на своето искане за събиране на вземане или за оттеглянето на своето искане,
 посочвайки мотивите за изменението или оттеглянето.
 2. Ако искането е изменено в резултат на решение на компетентния орган по член 29
 [Оспорвани вземания и мерки за изпълнение], параграф 1, запитващият орган изпраща това
 решение заедно с изменен единен инструмент за предприемане на изпълнителни мерки в
 държавата на запитания орган. Тогава запитаният орган предприема допълнителни мерки за
 събиране въз основа на изменения инструмент.
 Прилагането на мерките за събиране или обезпечителните мерки, които вече са предприети
 въз основа на първоначално издадения единен инструмент за предприемане на изпълнителни
 мерки в държавата на запитания орган, може да продължи въз основа на изменения
 инструмент, освен ако искането е изменено в резултат на недействителност на първоначалния
 инструмент за предприемане на изпълнителни мерки в държавата на запитващия орган или
 първоначално издадения единен инструмент за предприемане на изпълнителни мерки в
 държавата на запитания орган.
 По отношение на изменения инструмент се прилагат член 27 [Инструмент за предприемане на
 изпълнителни мерки в държавата на запитания орган и други придружителни документи] и
 член 29 [Оспорвани вземания и мерки за изпълнение].
 Член 31: Искане за обезпечителни мерки
 1. По искане на запитващия орган запитаният орган предприема обезпечителни мерки,
 ако това е позволено съгласно националното му законодателство и в съответствие с
 националните му административни практики, за да осигури събирането, когато вземане или
 инструмент за предприемане на изпълнителни мерки в държавата на запитващия орган се
 оспорва към момента на подаване на искането или когато вземането все още не е предмет на
 инструмент за предприемане на изпълнителни мерки в държавата на запитващия орган,
 доколкото съгласно националното законодателство и административните практики на
 държавата на запитващия орган в подобна ситуация също са позволени обезпечителни мерки.
 Документът, позволяващ налагане на обезпечителни мерки в държавата на запитващия орган
 и отнасящ се до вземането,


text:
за чието събирането е подадено искане за взаимна помощ, ако
 има такъв, се прилага към искането за обезпечителни мерки в държавата на запитания орган.
 1211
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 В държавата на запитания орган не е необходим акт за признаване, допълване или заместване
 във връзка с този документ.
 2. Към искането за обезпечителни мерки може да се приложат и други документи,
 свързани с вземането.
 Член 32: Разпоредби относно искането за обезпечителни мерки
 За да влязат в действие разпоредбите член 31 [Искане за обезпечителни мерки], следните
 разпоредби се прилагат с необходимите изменения: член 25 [Искания за събиране на
 вземания], параграф 2, член 28 [Изпълнение на искането за събиране на вземане], параграфи 1
 и 2, член 29 [Оспорвани вземания и мерки за изпълнение] и 30 [Изменение или оттегляне на
 искането за помощ при събирането на вземане].
 Член 33: Ограничения на задълженията на запитания орган
 1. Запитаният орган не е длъжен да предостави помощта по членове 25 [Искания за
 събиране на вземания]—31 [Искане за обезпечителни мерки], ако поради положението на
 длъжника събирането на вземането би създало значителни икономически или социални
 затруднения в държавата на запитания орган, доколкото действащите законови и подзаконови
 разпоредби и административни практики в тази държава позволяват подобно изключение по
 отношение на националните вземания.
 2. Запитаният орган не е длъжен да предостави помощта, предвидена в членове членове
 25 [Искания за събиране на вземания]—31 [Искане за обезпечителни мерки], когато разходите
 или административната тежест за запитаната държава биха били явно непропорционални на
 паричната полза, която ще извлече запитващата държава.
 3. Запитаният орган не е длъжен да предостави помощта по член 20 [Искане за
 информация] и в членове 22 [Присъствие в административни служби и участие в
 административни разследвания] — 31 [Искане за обезпечителни мерки], ако първоначалното
 искане за помощ по член 20 [Искане за информация], 22 [Присъствие в административни
 служби и участие в административни разследвания], 23 [Искане за уведомяване относно някои
 документи, свързани с вземанията], 25 [Искане за събиране на вземания] или 31 [Искане за
 обезпечителни мерки] се отнася до вземания, по отношение на които е изтекла 5-годишна
 давност, считано от датата, на която вземането е станало изискуемо в държавата на
 запитващия орган, до датата на първоначалното искане за помощ.
 Независимо от това в случаите, когато вземането или първоначалният инструмент за
 предприемане на изпълнителни мерки в държавата на запитващия орган се оспорва, се счита,
 че 5-годишният давностен срок започва да тече от момента, в който в държавата на
 запитващия орган се установи, че вземането или инструментът за предприемане на мерки за
 изпълнение вече не може да се оспорва.
 Освен това, когато държавата на запитващия орган е одобрила отсрочване или разсрочване на
 плащането, се счита, че 5-годишният давностен срок започва да тече от момента на изтичане
 на пълния удължен срок за плащане.
 В тези случаи обаче запитаният орган не е длъжен да предостави помощ във връзка с
 вземания, по отношение на които е изтекла 10-годишна


text:
давност, считано от датата, на която
 вземането е станало изискуемо в държавата на запитващия орган.
 1212
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 4. Държавата не е длъжна да предостави помощ, ако общата сума, за която е подадено
 искане за помощ, е по-малка от 5000 GBP.
 5. Запитаният орган съобщава на запитващия орган основанията за отказа си в отговор на
 искането за помощ.
 Член 34: Въпроси, свързани с погасителната давност
 1. По въпросите, свързани с погасителната давност, се прилага само действащото
 законодателство в държавата на запитващия орган.
 2. По отношение на спирането, прекъсването или удължаването на давностните срокове
 се смята, че всяко действие, което е предприето от запитания орган или от негово име за
 събирането на вземания по искане за помощ и в резултат на което се спира, прекъсва или
 удължава давностният срок в съответствие с действащото законодателство в държавата на
 запитания орган, има същите последици в държавата на запитващия орган, при условие че
 съответните последици са предвидени в законодателството на държавата на запитващия
 орган.
 Ако спирането, прекъсването или удължаването на давностния срок не е възможно по силата
 на действащото законодателство в държавата на запитания орган, всяко действие, което е
 предприето от запитания орган или от негово име за събирането на вземане по искане за
 помощ и което, ако бе предприето от запитващия орган или от негово име в неговата държава,
 би довело до спиране, прекъсване или удължаване на давностния срок в съответствие с
 действащото законодателство в тази държава, се смята за предприето в последната посочена
 държава, що се отнася до тази последица.
 Първата и втората алинея не засягат правото на държавата на запитващия орган да
 предприема мерки, чиято последица е спиране, прекъсване или удължаване на давностния
 срок в съответствие с действащото законодателство в тази държава.
 3. Запитващият орган и запитаният орган се уведомяват взаимно за всяко действие, което
 прекъсва, спира или удължава давностния срок на вземането, по отношение на което е
 подадено искане за събиране или обезпечителни мерки, или което действие може да има
 такава последица.
 Член 35: Разходи
 1. Освен сумите по член 28 [Изпълнение на искането за събиране на вземане], параграф 5
 запитаният орган трябва да се стреми да събере от съответното лице и да приспадне и
 направените от него разходи, свързани със събирането, в съответствие със законовите и
 подзаконовите разпоредби в своята държава. Държавите се отказват от всякакви взаимни
 претенции за възстановяване на разходи, произтичащи от оказването на взаимна помощ в
 съответствие с настоящия протокол.
 2. Все пак в случаите, когато събирането създава особени затруднения, свързано е с
 разходи в особено големи размери или с борбата с организираната престъпност, запитващият
 орган и запитаният орган имат право да договорят специални условия и ред за възстановяване
 на разходите за съответните случаи.
 1213
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.


text:
Номерирането на членовете е неокончателно.
 3. Независимо от разпоредбите на параграф 2 държавата на запитващия орган отговаря
 пред държавата на запитания орган за всички разходи и загуби, възникнали в резултат от
 действия, които са се оказали неоснователни поради несъществуване на вземането или
 недействителност на инструмента за предприемане на изпълнителни мерки и/или
 обезпечителни мерки, издадени от запитващия орган.
 Четвърта глава: Общи разпоредби за всички видове искания за помощ при събирането на
 вземания
 Член 36: Използване на езици
 1. Всички искания за помощ, стандартни формуляри за уведомяване и единни
 инструменти за предприемане на изпълнителни мерки в държавата на запитания орган се
 изпращат на официалния език или на един от официалните езици на тази държава или се
 придружават от превод на такъв език. Фактът, че някои части от тях са написани на език,
 различен от официалния език или един от официалните езици на посочената държава, не
 засяга тяхната действителност или действителността на процедурата, при условие че
 използването на съответния друг език е договорено между съответните държави.
 2. Документите, за които се иска уведомяване по член 23 [Искане за уведомяване
 относно някои документи, свързани с вземанията], може да бъдат изпратени на запитания
 орган на официален език на държавата на запитващия орган.
 3. Ако към дадено искане са приложени документи, различни от посочените в параграфи
 1 и 2, запитаният орган може при необходимост да изиска от запитващия орган превод на тези
 документи на официалния език или един от официалните езици на държавата на запитания
 орган или на всеки друг език, договорен между съответните държави.
 Член 37: Статистически данни
 1. До 30 юни всяка година страните по Споразумението предават по електронен път на
 специализирания комитет статистическите данни за прилагането на настоящия дял.
 2. Съдържанието и форматът на статистическите данни, които се съобщават съгласно
 параграф 1, се определят от специализирания комитет.
 Член 38: Стандартни формуляри и средства за комуникация
 1. Исканията за информация по член 20 [Искане за информация], параграф 1, исканията
 за уведомяване по член 23 [Искане за уведомяване относно някои документи, свързани с
 вземанията], параграф 1, исканията за събиране на вземания по член 25 [Искане за събиране
 на вземания], параграф 1 или исканията за обезпечителни мерки по член 31 [Искане за
 обезпечителни мерки], параграф 1, както и статистическите данни, предавани по член 37
 [Статистически данни], се изпращат по електронен път, като се използва стандартен формуляр,
 освен ако това е неприложимо по технически причини. Доколкото е възможно, формулярите
 се използват и при всяко последващо предаване на информация във връзка с искането.
 Единният инструмент за предприемане на изпълнителни мерки в държавата на запитания
 орган, документът за налагане на обезпечителни мерки в държавата на запитващия орган и
 другите документи по членове 27 [Инструмент за предприемане на изпълнителни мерки в
 държавата на запитания орган и други придружителни документи] и 31 [Искане за
 1214
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 обезпечителни мерки] също се изпращат по електронен път, освен ако това е


text:
неприложимо по
 технически причини.
 Ако това е целесъобразно, към стандартните формуляри може да бъдат приложени доклади
 или отчети, декларации и всякакви други документи или заверени копия или извлечения от
 тях, които също се изпращат по електронен път, освен ако това е неприложимо по технически
 причини.
 Стандартните формуляри и комуникацията по електронен път може да се използват и при
 обмена на информация по член 21 [Обмен на информация без предварително искане].
 2. Параграф 1 не се прилага за информацията и документацията, които са получени чрез
 присъствие на длъжностни лица в административните служби в друга държава или чрез
 участие в административните разследвания в друга държава в съответствие с член 22
 [Присъствие в административни служби и участие в административни разследвания].
 3. Ако комуникацията не е осъществена по електронен път или не са използвани
 стандартните формуляри, това не засяга действителността на получената информация или на
 мерките, предприети за изпълнение на искането за помощ.
 4. Електронната комуникационна мрежа и стандартните формуляри, приети за
 изпълнението на настоящия протокол, може да се използват и за помощта при събирането на
 вземания, различни от вземанията по член 2 [Обхват], параграф 1, буква б), ако тази помощ
 при събирането е възможна по силата на други двустранни или многостранни правно
 обвързващи актове за административното сътрудничество между държавите.
 5. До приемането от Специализирания комитет на решенията, посочени в член 39
 [Специализиран търговски комитет по административното сътрудничество във връзка с
 облагането с ДДС и с възстановяването на данъци и мита], параграф 2, компетентните органи
 използват правилата, установени в приложението към настоящия протокол, включително
 стандартните формуляри.
 6. Държавата на запитания орган използва своята официална валута за преводите на
 събраните суми на държавата на запитващия орган, освен ако между съответните държави е
 договорено друго.
 ДЯЛ IV: ПРИВЕЖДАНЕ В ИЗПЪЛНЕНИЕ И ПРИЛАГАНЕ
 Член 39: Търговски специализиран комитет по въпросите на административното
 сътрудничество в областта на ДДС и събирането на данъци и мита
 1. Специализираният комитет:
 (a) провежда редовни консултации; и
 (b) прави преглед на действието и ефективността на настоящия протокол най-малко веднъж
 на всеки 5 години.
 2. Специализираният комитет приема решения или препоръки:
 1215
 ---pagebreak--- Настоящият документ е договорен между Европейския съюз и Обединеното кралство и се предоставя
 само за информация. От него не могат да произтичат права до датата на прилагането му.
 Номерирането на членовете е неокончателно.
 (a) за определяне на честотата, практическите ред и условия и точните категории
 информация, която подлежи на автоматичен обмен по член 11 [Автоматичен обмен на
 информация];
 (b) за проверка на резултата от автоматичния обмен за всяка категория информация по
 параграф 2, буква а), за да се гарантира, че този вид обмен се осъществява само когато
 той е най-ефикасното средство за обменяне на информацията;
 (c) за определяне на нови категории информация за обмен по член 11 [Автоматичен обмен
 на информация], ако автоматичният обмен е най-ефикасното средство за
 сътрудничество;
 (d) за определяне на стандартните формуляри за съобщенията съгласно член 19
 [Стандартни формуляри и средства за комуникация], параграф 1 и член 38 [Стандартни
 формуляри и средства за комуникация], параграф 1;
 (e) за извършване на преглед на наличността, събирането и обработката на статистическите